钦定古今图书集成/明伦汇编/氏族典/第333卷 > 刘义真
## 钦定古今图书集成/明伦汇编/氏族典/第333卷 > 刘义真

按《宋书庐陵孝献王义真传》：“义真初封桂阳县公。及
关中平定，高祖以义真行都督事，委以关中之任。沈
田子既杀王镇恶，王修又杀田子。义真年少，赐与左
右不节，修常裁减之。义真使左右杀修，人情离骇。高
祖使义真轻兵疾归，永初元年，封庐陵王。高祖崩，徐
羡之等以少帝失德，密谋废立，次第应在义真。以义”
真轻訬，不任社稷，因奏废之，杀于徙所。无子，太祖以
第五子绍为嗣，袭封庐陵王。无子，以南平王铄第三
子敬先为嗣，为前废帝所害。无子，太宗泰始元年，以
世祖子晋熙王子舆字孝文为绍嗣，为太宗所杀，更
以桂阳王休范子德嗣绍后。废帝元徽二年，与休范
俱伏诛，国复绝。三年，复以临澧忠侯袭。子暠，字渊华。
继绍又无子，国除。